Большасць лідараў апазіцыі ў нашай краіне ізаляваныя, ці то ў турме, ці пад хатнім арыштам, ці за мяжой. Актывісты запалоханыя альбо таксама за кратамі. Не сакрэт, што тэлефоны многіх праслухоўваюцца, у іх кватэрах адбываюцца пастаянныя ператрусы, за часткай вядзецца сачэнне. Толькі ідыёт пачне сцвярджаць, што за выбухамі стаіць апазіцыя. Апаненты сённяшняй ўлады нават не апошнія, хто ў гэтым зацікаўлены, для іх – гэта проста смерць. Не падабалася ім стабільнасць? Хто як не ўлады зрабілі за апошнія месяцы найбольш, каб гэтая славутая стабільнасць стала словам-мітам?